Viparina turchina
A Viperina turchina (o Viperina turchina) (Echium vulgare L., 1753) hè una spezia di pianta erbacea bienna appartinenti à a famiglia di i Boraginaceae.

Murfulugia

Purtamentu
U fustu si prisenta erettu è ramificatu, incù un'altezza cumpresa trà i 20 è i 80 centimi. Hè cupartu da una fitta lanughjina.

Fogli
I fogli sò urganizati in rusetta basali, di forma lineari, longhi trà i 6 è i 10 centimetri è larghi trà 1 è 2 centimetri. Sò cuparti da setuli è da una morbida lanughjina.

Fiori
I fiori sò prudutti in infiuriscenzi à spiga, incù a curolla longa 1 o 2 centimi è di culori varievuli da u turchinu à u rossu-rusaceu è incù striaturi turchini o rossi. I stami varieghjani da 3 à 5 è travanzani da a curolla. A fiuritura avveni in u periodu cumpresu trà in mesa d'aprili è sittembri.

Radichi
A radica hè di tipu fittunanti.

Distribuzioni è ambienti
A spezia hè diffusa in tuttu u cuntinenti auropeu. A viparina turchina si ritrova ancu in Asia è in America sittintriunali.

U so ambienti naturali hè rapprisintatu da tarreni incolti è pasciali à altitudini cumpresi trà 0 è 1.200 metri.

In Corsica

A viparina turchina hè rarissima in Corsica . Hè molta più cumuna a viparina cumuna, chì i so fiori sò viuletti.

Noti

Liami esterni
  Echium vulgare in a databasa IPNI

Fonti
'Ss'articulu pruveni in parti o in tutalità da l'articulu currispundenti di a wikipedia in talianu.